**Körlevél hittan táborozók szüleinek**

Kedves Szülők!

Szeretettel várom, várjuk gyermeküket a Dunántúli Református Egyházkerület táborába **2025**. **június 30. és július 5.** (hétfő-szombat) között a balatonfenyvesi Református Gyermek- és Ifjúsági Üdülőbe (**Balatonfenyves-Alsó**, **Mária utca 54**.)

Témánk:
**Utazás a lelkem körül**

A tábor költsége egy fő részére **60.000**.- forint, melyből a **szülő által** **kedvezményesen 20.000.- forint** **fizetendő banki átutalással a táborba történt és elfogadott jelentkezést követően**.

**Bankszámlaszám:** 11748007-21056824-00000000

Az oda- és visszautazásról mindenkinek egyénileg kell gondoskodnia!

**A táborba megérkezni hétfőn 13-14 óra között, elutazni szombaton 12-13 óra között lehet és kell!**

Az első tábori étkezés hétfőn vacsora, ezért kérem, a gyermeket szendviccsel és innivalóval indítsák útnak!

**A jelentkezni 2025. május 18-ig lehet az alábbi linken:**

<https://f2s3tmaq9t3.typeform.com/to/eN1d7O6S>

**A jelentkezés feltételei:**

1. **lelkészi ajánlás (kötelező)**
2. **ételérzékenységet igazoló orvosi igazolás (ételérzékenység esetén kötelező)**
3. **a konyha által kért szülői nyilatkozat (ételérzékenység esetén kötelező)**
4. **általános adatvédelmi nyilatkozat (kötelező).**

**Ezeket a dokumentumokat a jelentkezés alkalmával kötelező feltölteni az online rendszerbe.**

**A banki befizetési bizonylat nyomtatott másolatát vagy fotóját és az egészségügyi nyilatkozatot a helyszínen kell átadni, illetve bemutatni.**

**Figyelem, fontos változás: betegség vagy egyéb problémák miatt a tábor lemondását csak az alábbi linken tudjuk elfogadni a tábor megkezdése előtti napon, június 30-ig.**

**Lemondási link:**

<https://f2s3tmaq9t3.typeform.com/to/KbPAHsHy>

Köszönöm, hogy gyermekét ránk bízza az egyházkerületi hittan táborban. Kérem, fogadjon el néhány információt a táborra készüléshez!

**Tábor helye: Református Gyermek- és Ifjúsági Üdülő, Balatonfenyves-ALSÓ, Mária utca 54**. (Nem minden busz és vonat áll meg ALSÓN!). **AZ UTAZÁST EGYÉNILEG OLDJÁK MEG A SZÜLŐK!**

**Megérkezni 2025. június 30-án, hétfőn 13-14 óra között lehet és kell!** (Korábban nincs fogadó személyzet!)

**A táborozás megkezdésének feltételei:**

1. **20.000**.- részvételi díj befizetése átutalással (bankszámla: 11748007-21056824-00000000), a helyszínen csak az átutalási bizonylatot kell bemutatni
2. a szülő által írt egészségügyi nyilatkozat átadása a helyszínen. (Csatoltam a levél végéhez egy ilyen nyilatkozatot, melyet kitöltve és aláírva a tábori belépéskor át kell adni. Ha nincs nyomtatója, kézzel is nyugodtan megírhatja.)

A táborban van egészségügyi ház, ahol rendelkezésre állnak alapvető gyógyszerek. Nagyobb gond esetén a fonyódi orvoshoz, illetve a marcali kórházba visszük el a gyermeket. Semmi esetre se küldjenek ellenőrizetlenül gyógyszert a gyermekkel! Kérem, ha állandó gyógyszert szed a gyermek, a dobozára írják rá az adagolást, hogy ellenőrizni tudjuk helyes beszedését. A regisztrációnál jelezni kell, hogy gyógyszert szed a gyermek.

A táborban teljes ellátást kapnak a gyermekek (háromszori étkezés). Amennyiben a jelentkezés alkalmával jelezte és feltöltötte a szükséges igazolásokat, hogy gyermekének milyen típusú ételallergiája van, azt a konyhán figyelembe veszik. **A lisztérzékenyek étkezése is megoldható, kivétel a kenyér, azt hozzon a gyermek magával. Amennyiben a felsorolt és megadott ételérzékenységeken túl még probléma merül fel a gyermek étkeztetésével kapcsolatban, akkor kérem azt az én email címemre írásban jelezze (névvel és telefonszámmal együtt). Az ételérzékenységet és annak fajtáját a jelentkezés alkalmával 6 hónapnál nem régebbi orvosi igazolás feltöltésével kell alátámasztani.**

**Az első étkezés hétfőn a vacsora, ezért a gyermek(ek)nek szíveskedjen enni- és innivalót adni.**

Hűtőszekrény minden lakóegységben van.

Táborunkban 10 gyermek alkot egy csoportot, akikért a csoportvezető vállal felelősséget. A csoportbeosztás korosztály szerint történt, a jelentkezési lapon található kéréseket csak lehetőség szerint tudtuk figyelembe venni.

Lakóegységek: 4 ágyas szoba + 6 ágyas szoba + fürdőszoba + előtér hűtőszekrénnyel.

Napi programbeosztás:

* 8-9 reggeli
* 9-12 áhítat, csoportfoglalkozás sport
* 12-13 ebéd
* 13-15 csendes pihenő
* 15-18 strand, sport
* 19-21 áhítat, játék, műsor
* 21-22 tisztálkodás és takarodó

Kérem, hogy semmi esetre ne telefonáljon az áhítatok ideje alatt, azaz 9-10 és 19-20 óra között.

Tanácsoljuk, hogy látogatóba csak akkor jöjjön, ha nagyon szükséges, mert még azoknak a gyermekek is honvágyuk lesz, akiknek addig nem volt.

A táborba a portánál tovább a táborozókon és táboroztatókon kívül senki nem jöhet be. Ez a gyermekek érdeke, hiszen ellenőrizhetetlenné válna a tábor. Szükség esetén a látogatás módja: a táborvezetőnek vagy a csoportvezetőnek jelzi, és vele együtt lehet megkeresni a gyermekét, akivel a portánál találkozhat.

Elektronikai, számítástechnikai eszközöket ne hozzanak a gyerekek, mert egyrészt nem ez a tábor célja, másrészt felelősséget nem tudunk vállalni értük. Mobiltelefont, sporteszközöket szintén saját felelősségre hozhatnak.

A táborban mindenkinek jár ágynemű huzattal és lepedővel, ezzel nem kell terhelni a csomagot.

Zsebpénzt csak belátása szerinti mennyiségben adjon gyermekének. Önálló gazdálkodást a felső tagozatosok végeznek, a kicsiknél a csoportvezető segíti a zsebpénz beosztását. A gyermek pénzét pénztárcába tegyék, és a pénztárcára feltétlen írják rá, mennyi összeg volt benne és a gyermek nevét! Több esetben ez alapján került meg az elhagyott tárca.

**Tilos a táborban**: energiaital, ördögpatron, vízibomba, kés/bicska, éles vagy szúró tárgy, alkohol, dohánytermékek és hangfal.

**Mit csomagoljanak be feltétlen?**

* neszesszer: fogkefe, fogkrém, tusfürdő
* törölköző, pizsama
* alsónemű, valamint meleg és lenge ruházat egyaránt
* strandoláshoz: hátizsák, törölköző, fürdőruha, naptej, kulacs vagy fél literes flakon víznek
* napszemüveg, esőkabát, karúszó vagy úszógumi
* szúnyog- és kullancsriasztó, sebtapasz, zsebkendő
* műanyag pohár, esetleg vállfa (a lakóegységekben ez nem áll rendelkezésre)
* edzőcipő, szandál, esti fürdéshez vízálló papucs

**Hazautazás**: **2025. július 5-én, szombaton, 12 -13 óra között**.

**Fontos:**

* Kiléptetés nélkül ne vigye el gyermekét, feltétlen regisztráltassa távozását a kiskapunál!
* Ha szombatnál előbb viszi el gyermekét, már hétfőn jelezze, hogy pontosan mikor jön gyermekéért!

Amennyiben kérdése van, keressen telefonon (06-30-431-1720) vagy az alábbi email-címen: kalman.csaba.gabor@gmail.com.

A táboroztatás ideje alatt is természetesen elérhető leszek telefonon.

**Üdvözlettel:**

Kálmán Csaba

lelkipásztor, táborvezető

**NYILATKOZAT *(táborozáshoz, erdei iskolához, üdüléshez)***

**a 12/1991. (V. 18.) NM rendelet 4§ alapján**

**A nyilatkozat nem lehet a tábor megkezdésénél 4 nappal korábbi!**

A nyilatkozatot a táborozás szervezőjének kell a táborozás megkezdése előtt átadni!

Gyermek neve: ………………………………………….. Születési helye, ideje: …………………………………………………………………..

Gyermek lakcíme: ……………………………………… TAJ száma: ……………………………………

Gyermek anyjának neve: ………………………………………….

Alulírott szülő, törvényes képviselő nyilatkozom arról, hogy a gyermeken **nem észlelhetők az alábbi tünetek**:

láz, torokfájás, hányás, hasmenés, bőrkiütés, sárgaság, egyéb súlyosabb bőrelváltozás, bőrgennyesedés, váladékozó szembetegség, gennyes fül-és orrfolyás. A gyermek tetű- és rühmentes.

Étel- vagy gyógyszerallergia: ……………………..…………………………………………………………………………………………………………………

A gyermek állandó betegsége, gyógyszere és annak adagolása: ………………............……………………………………………………….

……………………………………………………………………………………………………………………………………………………………………………………..

Szülő, törvényes képviselő neve: …………………………………………………………………..

telefon: ………………………………………………………………

e-mail: ………………………………………………………………..

Dátum: ……………………...........................................

…………………..……………………………….

szülő, törvényes képviselő aláírása